ନୂଆଦିଲ୍ଲୀ : ସଂସଦୀୟ ବିତର୍କକୁ ନେଇ ଅସନ୍ତୋଷ ବ୍ୟକ୍ତ କଲେ ମୁଖ୍ୟ ବିଚାରପତି । ସୁପ୍ରିମକୋର୍ଟରେ ସ୍ୱାଧୀନତା ଦିବସ ପାଳନ ଅବସରରେ ଆୟୋଜିତ କାର୍ଯ୍ୟକ୍ରମରେ ପ୍ରଧାନ ବିଚାରପତି ଏନ.ଭି ରମଣା ସଂସଦୀୟ କାର୍ଯ୍ୟ ସମ୍ପର୍କରେ ଆଲୋଚନା କରିଛନ୍ତି । ପ୍ରଧାନ ବିଚାରପତି ତାଙ୍କ ଅଭିଭାଷଣରେ କେବଳ ଗୃହରେ ଚାଲିଥିବା ହଙ୍ଗାମା ସମ୍ପର୍କରେ କହିନାହାଁନ୍ତି, ବରଂ ବିଲ୍ ପାସ୍ ପ୍ରକ୍ରିୟା ଚାଲିଥିବା ସଂସଦୀୟ ବିତର୍କ ଉପରେ ମଧ୍ୟ ପ୍ରଶ୍ନ କରିଛନ୍ତି । ଆବଶ୍ୟକ ତର୍କ ବିନା ବିଲ୍ ପାସ ହେବା ନେଇ ଉଦବେଗ ପ୍ରକାଶ କରିଛନ୍ତି ।
ଅତୀତ ଦିନକୁ ତୁଳନା କରି ମୁଖ୍ୟ ବିଚାରପତି କହିଛନ୍ତି, ପୂର୍ବରୁ ସଂସଦର ଉଭୟ ଗୃହରେ ଓକିଲମାନଙ୍କ ଦ୍ୱାରା ପରିପୂର୍ଣ୍ଣ ଥିଲା, କିନ୍ତୁ ବର୍ତ୍ତମାନର ପରିସ୍ଥିତି ଭିନ୍ନ । ବର୍ତ୍ତମାନର ସ୍ଥିତି ନିରାଶାଜନକ ଏବଂ ସଂସଦର ଉଭୟ ଗୃହରେ ପର୍ଯ୍ୟାପ୍ତ ବିତର୍କ ହେଉନାହିଁ । ଅନ୍ୟପଟେ ନ୍ୟାୟିକ କାର୍ଯ୍ୟ ବ୍ୟତୀତ ଜନସେବାରେ ସହଯୋଗ କରିବାକୁ ସେ ଓକିଲମାନଙ୍କୁ କହିଛନ୍ତି ।
"ବର୍ତ୍ତମାନ ଆଇନ ଉପରେ କୌଣସି ସ୍ପଷ୍ଟତା ନାହିଁ । ଆଇନର ଉଦ୍ଦେଶ୍ୟ ବିଷୟରେ କେହି ଅବଗତ ନାହାନ୍ତି । ଲୋକଙ୍କ ଉଦ୍ଦେଶ୍ୟରେ ହୋଇଥିବା ବେଳେ ଆଇନ୍ ନଜାଣିବା ଲୋକଙ୍କ ପାଇଁ ଏକ ବଡ଼ କ୍ଷତି । ଗୃହରେ ଆଇନଜୀବୀ ଏବଂ ବୁଦ୍ଧିଜୀବୀ ନରହିଲେ, ଏପରି ଘଟେ । ସ୍ୱାଧୀନତା ସଂଗ୍ରାମୀଙ୍କୁ ଦୃଷ୍ଟିରେ ରଖିଲେ ଜାଣିପାରିବେ ସେମାନଙ୍କ ମଧ୍ୟରୁ ଅନେକ ଆଇନଗତ ପୃଷ୍ଠଭୂମିରୁ ଆସିଥିଲେ । ଲୋକସଭା ଏବଂ ରାଜ୍ୟସଭାର ପୂର୍ବତନ ସଦସ୍ୟମାନେ ଅଧିକାଂଶ ଆଇନଗତ ପୃଷ୍ଠଭୂମିରୁ ଆସିଥିଲେ ।
ପ୍ରଧାନ ବିଚାରପତି କହିଛନ୍ତି, ବର୍ତ୍ତମାନ ଗୃହର ସ୍ଥିତି ସମ୍ପର୍କରେ ସମସ୍ତେ ଅବଗତ, ଯାହା ଅତି ଦୁଃଖଦ । ଅତୀତରେ ସଂସଦର ବିତର୍କ ଅତ୍ୟନ୍ତ ଗଠନମୂଳକ ଥିଲା । ମୁଁ ଆର୍ଥିକ ବିଲ୍ ଉପରେ ବିତର୍କ ଦେଖିଛି ଏବଂ ସେଠାରେ ବହୁତ ଗଠନମୂଳକ ମନ୍ତବ୍ୟ ଥିଲା । ଓକିଲମାନେ ତର୍କ କରୁଥିଲେ ଏବଂ ସେମାନଙ୍କ ସହିତ ଆଲୋଚନା କରାଯାଉଥିଲା । ସେମାନଙ୍କୁ ଆଇନଗତ ଦିଗ ବିଷୟରେ ସ୍ପଷ୍ଟତା ମିଳୁଥିଲା । କେବଳ ଆଇନ୍ ସେବାରେ ଜଡ଼ିତ ନରହିବ ଦେଶ ସେବାରେ ମଧ୍ୟ ଜ୍ଞାନକୁ ବ୍ୟବହାର କରିବାକୁ ଆଇନଜୀବୀ ମାନଙ୍କ ଉଦ୍ଦେଶ୍ୟରେ ସେ କହିଛନ୍ତି ।
ନୀତି ଏବଂ ସଫଳତାର ସମୀକ୍ଷା କରିବାର ଏହା ହେଉଛି ସମୟ। କୌଣସି ଦେଶର ଇତିହାସରେ ୭୫ ବର୍ଷ କମ୍ ସମୟ ନୁହେଁ । ଯେତେବେଳେ ଆମେ ସ୍କୁଲ ଯାଉଥିଲୁ, ଆମକୁ ଗୁଡ଼ ଏବଂ ଏକ ଛୋଟ ପତାକା ମିଳିଥାଏ । ଆଜି ଆମ ପାଖରେ ବହୁତ କିଛି ଅଛି, କିନ୍ତୁ ଆମେ ଖୁସି ନୁହଁ । ଆମର ସନ୍ତୁଷ୍ଟର ସ୍ତର ବହୁତ ତଳକୁ ଖସିସାରିଛି ।
ଗତ କିଛିଦିନ ଧରି ରାଜ୍ୟରେ ୧୧ ଶହ ଉପରକୁ କରୋନା ସଂକ୍ରମିତ ଚିହ୍ନଟ ହେଉ ଥିବାବେଳେ ସଂକ୍ରମଣ ସାମାନ୍ୟ ହ୍ରାସ ପାଇଥିବା ଦେଖିବାକୁ ମିଳିଛି।ଗତ ୨୪ ଘଣ୍ଟାରେ ରାଜ୍ୟରେ ୧୦୫୮ ପଜିଟିଭ୍ ଚିହ୍ନଟ ହୋଇଛନ୍ତି।
ଅନ୍ତର୍ଜାତୀୟ ସ୍ତରରେ ଓଡିଆଙ୍କ କମାଲ। ଟୋକିଓ ଅଲିମ୍ପିକ୍ସରେ ଓଡିଆ ଚିତ୍ରଶିଳ୍ପୀଙ୍କ ଚିତ୍ରକଳା ଦେଖିବାକୁ ମିଳିଛି। କ୍ରୀଡ଼ାର ଏହି ମହାକୁମ୍ଭରେ ସାରା ବିଶ୍ୱର ଚିତ୍ରଶିଳ୍ପୀ ସେମାନଙ୍କର ଯାଦୁ ଦେଖାଇଥିବା ବେଳେ ଓଡିଆ ଚିତ୍ରଶିଳ୍ପୀଙ୍କ ଦ୍ୱାରା ମଧ୍ୟ ଚିତ୍ରକଳା ପ୍ରଦର୍ଶିତ ହୋଇଥିଲା।
